بیرلشمیش میللت‌لر تشکیلاتی (بمت) سودان‌داکی موناقیشه‌یه سون قویولماسا، بونون بولگه اؤلکه‌لرینه ده تأثیر ائده بیله‌جگینه دقت چکیب.
بمت-نین سؤزچوسو استفان دوجاریک گونده‌لیک مطبوعات کنفرانسیندا سودان‌داکی موناقیشه‌نین بولگه تأثیرلرینه توخونوب.
بؤلگه‌نین اونسوز دا "کؤو‌رک" وضعیتده اولدوغونا دقت چکن استفان دوجاریک سودان-‌داکی طرف‌لرین خالقین منافعینی اؤن پلاندا توتا‌راق موناقیشه‌یه سون قویولماسی‌نین واجیب‌لیگینی وورغولاییب.
سودان‌داکی موناقیشه‌نین گونئی سودان، چاد و بولگه‌نین دیگر اؤلکه‌لرینده‌کی وضعیته تأثیر ائده بیله‌جگینی قئید ائدن دوژارریک دئییب:
"سودان‌داکی موناقیشه‌یه سون قویولماسا، بونون بولگه فسادلاری اولا بیلر. نتیجه‌ده باش وئرن اینسانی فاجعه تکجه سودانی دئییل، بوتون بولگه‌یه تأثیر ائتمک ریسکی داشیییر".
قیسامودتلی آتشکس راضیلاشماسیندان سونرا بمت-نین اینسانی ایشچی‌لری‌نین 4 میلیون اینسانا تخمینن 168 کامیون یاردیمی چاتدیرماغا حاضیرلاشدیغینی قئید ائدن استفان دوجاریک مؤوجود وضعیتین هله ده اینسانی عملیات‌لارین تام حیاتا کئچیریلمه‌سینه ایمکان وئرمه‌دیگینی بیلدیریب.
چتین‌لیک‌لره باخمایا‌راق، بمت و طرفداش‌لاری‌نین سودان-دا اینسانی یاردیم عملیات‌لارینی گئنیشلندیردیگینی قئید ائدن استفان دوجاریک دونیا ارزاق پروقرامی‌نین یاردیم‌لارینی داوام ائتدیررکن، بمت-نین اوشاق فوندونون (یونیسف) قیدا یاردیمی ایله یاناشی، واکسن لر ده تامین ائتدیگینی بیلدیریب.
استفان دوجاریک بمت-نین قیسامودتلی آتشکسه نظارتده رسمی رول اوینامادیغینی، ایستراتژی و تکنیکی دستک وئردیگینی ایفاده ائدیب.
دیگر طرف‌دن، بمت-نین قاچقین‌لار عالی کمیساری فیلیپو گراندی توییتر حسابیندا اؤلکه‌ده‌کی قارشیدورما‌لار سببیندن 300 میندن چوخ سودان‌لی‌نین قونشو اؤلکه‌لره سیغیندیغینی آچیقلاییب.
سودان‌داکی قاچقین‌لارا موداخیله پلانینا دونورلارین تحفه لرینین غیری-کافی قالماغا داوام ائتدیگینی وورغولایان گراندی دئییب:
"بیزه قاچقین‌لاری قبول ائدن اؤلکه‌لری دستکلمک اوچون عاجیل اولا‌راق داها چوخ قایناق لازیم‌دیر".
